**TEHNISKAIS UN FINANŠU PIEDĀVĀJUMS**

Izglītības uz zinātnes ministrijas organizētajā cenu aptaujā

**Par liftu tehnisko apkopi, avārijas apkalpošanu un remontu**

1. IESNIEDZA

|  |  |
| --- | --- |
| Pretendenta nosaukums: |  |
| Reģistrācijas nr.: |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Tālr.  |  |
| Banka, Kods, Konts:  |  |

2. PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

**TEHNISKĀ SPECIFIKĀCIJA**

**Par liftu tehnisko apkopi, avārijas apkalpošanu un remontu**

1. **Vispārīgā informācija**
	1. Veikt tehniskās apkopes un lietošanas dokumentācijas uzturēšanu saskaņā ar Ministru kabineta 2020.gada 17. novembra noteikumiem Nr.679 „Liftu un vertikālo cēlējplatformu drošības un tehniskās uzraudzības noteikumi”.
	2. Liftu tehniska apkope jāveic vienu reizi mēnesī.
	3. Liftu tehniskajā ikmēneša apkopē jāietver izmaksas par apkalpojošā personāla darbu, izmantojamiem materiāliem liftu apkopes nodrošināšanai, transporta izdevumiem un diennakts avārijas apkalpošanu.
	4. Izpildītājs norīko liftu apkopē darbiniekus, kam ir tiesības (attiecīgie kvalifikācijas apliecinošie dokumenti) un pieredze veikt bīstamo iekārtu (liftu) tehnisko apkalpošanu (pretendents iesniedzot piedāvājumu, iesniedz informāciju par tā rīcībā esošajiem speciālistiem, kurus plāno piesaistīt līguma izpildē).
	5. Apkalpojošā personāla pieredze liftu tehniskajā apkopē ne mazāk kā 2 (divi) gadi (pretendents iesniedzot piedāvājumu, iesniedz informāciju par pieredzi).
	6. Lietošanas dokumentāciju uzturēt saskaņā ar 2020. gada 17.novembra Ministru kabineta noteikumiem Nr.679 „Liftu un vertikālo cēlējplatformu drošības un tehniskās uzraudzības noteikumi” u.c. normatīvajiem aktiem.
	7. Ja starp tehnisko apkopju laiku nepieciešami papildu remonti, kas radušies Izpildītāja vainas dēļ, tad Izpildītājs tos sedz no saviem līdzekļiem.
	8. Neplānoto remontu izpildi, kad nepieciešama pamata mezglu un detaļu nomaiņa, jāveic pēc papildus vienošanās, saskaņojot ar Pasūtītāju sniedzamo pakalpojumu apjomu un izmaksas.
	9. Pasūtītāja rīcībā esošās iekārtas Vaļņu ielā 2, Rīgā:

|  |  |  |  |  |  |
| --- | --- | --- | --- | --- | --- |
| **Nr.p.k.** | **Iekārtas tips** | **Celtspēja,****kg** | **Pieturu skaits** | **Kustības ātrums m/s** | **Durvju veids** |
| 1. 1.
 | Pasažieru liftsuzstādīts 1998.g., modelis ПП – 0471,Reģ.Nr.C11899,Mogiļevas Liftu būves rūpnīca, Baltkrievija(izlaides gads 1990.)  | 400 | 6 | 0,71/0,2 | automātiskās |
| 1. 2.
 | Pasažieru liftsuzstādīts 2000.g., PW05/10-19/DC/06/06/04,Reģ.Nr.C12065,Kone Ascensori rūpnīca, Itālija(izlaides gads 2000.) | 400 | 6 | 1 | automātiskās |

* 1. **Plānotais līguma termiņš:** 36 (trīsdesmit seši) mēneši vai līdz plānotās kopējās līguma summas apguvei atkarībā no tā kurš no nosacījumiem iestājas pirmais.
	2. **Plānotā kopējā līguma summa**: līdz 9999,00 EUR bez PVN.

**2.Darbu apraksts liftu tehniskajai apkopei, avārijas apkalpošanai un remontdarbu veikšanai**

* 1. **Tehniskā apkope:**

Izpildītājs veic tehnisko apkopi vienu reizi mēnesī. Liftu tehniskā apkope ietver liftu mezglu un detaļu pārbaudi, tīrīšanu, eļļošanu un regulēšanu, kā arī citus darbus, kādus nosaka liftu lietošanas tehniskā dokumentācija.

Apkopes laikā tiek izmantoti šādi materiāli un rezerves daļas, kuru cena ir iekļauta ikmēneša liftu tehniskās apkopes un avārijas apkalpošanas maksā: smērvielas un eļļas, mazgāšanas līdzekļi, spuldzes, drošinātāji, kabīnes durvju piedziņas atsperes.

Izpildītājs līguma darbības laikā nodrošina liftu darbību atbilstoši liftu izgatavotājrūpnīcu instrukcijām un spēkā esošiem normatīvajiem dokumentiem.

Izpildītājs nodrošina kārtību mašīntelpā, šahtas bedrēs un lifta iekārtas elektroinstalācijā līdz galvenajam svirslēdzim.

Izpildītājs tehniskās apkopes ietvaros veic liftu apgaitas apskates (vizuāla apskate un izbrauc ar liftu visas pieturas, pārliecinoties par tā drošu ekspluatāciju) – vismaz vienu reizi mēnesī.

Izpildītājs aizpilda lifta reģistrācijas (tehniskās apkopes) žurnālus un lietošanas dokumentāciju, kas tiek glabāta tai speciāli atvēlētā vietā, izdarot nepieciešamos ierakstus.

Izpildītājs nodrošina sava pārstāvja piedalīšanos defekta akta sastādīšanā, kas radies lifta bojājuma vai ekspluatācijas apstākļu izmaiņu rezultātā, kā rezultātā ir radīti bojājumi lifta iekārtai.

* 1. **Avārijas apkalpošana:**

Izpildītājs nodrošina liftu avārijas apkalpošanu, kas paredz attiecīgā personāla ierašanos pēc izsaukuma lifta bojājuma gadījumos ar nolūku konstatēt bojājumu, evakuēt no kabīnes pasažierus un novērst avārijas situāciju. Izpildītājam ir pienākums 24 (divdesmit četru) stundu laikā no izsaukuma brīža novērst sīkus bojājumus un izpildīt Pasūtītāja īpašus pasūtījumus (cilvēku neuzmanības dēļ šahtā iekritušu priekšmetu izvilkšana u.c.).

Izpildītājs nodrošina pasažieru izkļūšanu (evakuāciju) no lifta 30 (trīsdesmit) minūtēs no izsaukuma saņemšanas pa Izpildītāja norādīto tālruni.

Avārijas apkalpošanas maksa ir iekļauta ikmēneša liftu tehniskās apkopes un avārijas apkalpošanas maksā.

* 1. **Ikgadējā pārbaude:**

Izpildītājs sagatavo liftus kārtējām un atkārtotās tehniskajām pārbaudēm un piedalās tajās. Ikmēneša liftu tehniskās apkopes un avārijas apkalpošanas maksā iekļauj izdevumus par elektromehāniķa darbu, sagatavojot liftu pārbaudei un piedalīšanos tajā. Negatīvā pārbaudes rezultāta gadījumā atkārtoti sagatavot liftus ne vēlāk kā 10 (desmit) dienu laikā par saviem līdzekļiem.

Izpildītājs, nepieciešamības gadījumā, tehniskās apkopes ietvaros atbilstoši MK noteikumu prasībām veic liftu drošuma novērtēšanu, ja attiecīgiem liftiem šādas novērtēšanas veikšana ir nepieciešama saskaņā ar normatīvo aktu prasībām, kā arī sagatavo risku novēršanas vai samazināšanas pasākumu plānu. Izpildītājam ir pienākums laicīgi informēt Pasūtītāju par liftu drošuma novērtēšanas nepieciešamību un saskaņot tās veikšanas laiku.

* 1. **Remontdarbi:**

Izpildītājam nepieciešamības gadījumā ir jānodrošina liftu remonts.

Izpildītājs ir atbildīgs un nodrošina:

* + - apsekošanu, defektu apzināšanu un to rašanās iemeslu noteikšanu, defekta akta sagatavošanu un iesniegšanu Pasūtītājam 3 (trīs) darba dienu laikā vai vienojoties ar Pasūtītāju citā termiņā;
		- remontdarbu tāmes sastādīšanu tajā uzskaitot bojātās detaļas un nepieciešamo remontdarbu apjomus, kā arī aprakstot citus pasākumus, kas nepieciešami lifta darbības atjaunošanai 5 (piecu) darba dienu laikā vai vienojoties ar Pasūtītāju citā termiņā;
		- pēc darbu izpildes Izpildītājs sagatavo un iesniedz darbu nodošanas-pieņemšanas aktu;
		- visi izmantojamie materiāli un detaļas ir jauni un nelietoti. Izpildītājs nodrošina veiktajiem remontdarbiem 12 (divpadsmit) mēnešu garantiju un darbos izmantotajiem materiāliem un rezerves daļām 24 (divdesmit četru) mēnešu garantiju, kas sākas ar attiecīgā remontdarba pabeigšanas brīža, kas fiksēts Iekārtas lietošanas dokumentācijā.

Jautājumos par uzaicinājumā minētā pakalpojuma sniegšanu vērsties pie ministrijas Nodrošinājuma nodaļas vecākās speciālistes Irinas Križanovskas (tālr.+371 67047788; e-pasts: irina.krizanovska@izm.gov.lv ).

**Finanšu piedāvājumA FORMA[[1]](#footnote-1)**

**Par liftu tehnisko apkopi, avārijas apkalpošanu un remontu**

|  |  |  |  |  |  |
| --- | --- | --- | --- | --- | --- |
| **Nr.** | **Pakalpojums** | **Iekārta** | **Daudzums** | **Ikmēneša maksa** **EUR bez PVN** | **Kopējā samaksa** **36 mēnešos EUR bez PVN** |
| 1. | Iekārtas tehniskā apkope un avārijas apkalpošana  | Pasažieru liftsuzstādīts 1998.g., modelis ПП – 0471,Reģ.Nr.C11899,Mogiļevas Liftu būves rūpnīca, Baltkrievija (izlaides gads 1990.) | 1.gab |  |  |
| 2. | Iekārtas tehniskā apkope un avārijas apkalpošana  | Pasažieru liftsuzstādīts 2000.g., PW05/10-19/DC/06/06/04,Reģ.Nr.C12065,Kone Ascensori rūpnīca, Itālija (izlaides gads 2000.) | 1.gab |  |  |
| 3. | .. |  |  |  |  |
| **Kopējā piedāvājuma cena EUR bez PVN:** |  |  |
| **PVN:** |  |  |
| **Kopējā piedāvājuma cena EUR t.sk. PVN:** |  |  |

Paraksts[[2]](#footnote-2): \_\_\_\_\_\_\_\_\_\_\_\_\_\_\_\_\_

Datums[[3]](#footnote-3): \_\_\_\_\_\_\_\_\_\_\_\_\_\_\_\_\_

1. Pretendents pēc nepieciešamības var precizēt finanšu piedāvājuma formu. [↑](#footnote-ref-1)
2. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-2)
3. Skatīt iepriekšējo atsauci. [↑](#footnote-ref-3)